Thaçi: Bisedimet me Serbinë të mos zbresin në nivel teknik
Presidenti i Kosovës, Hashim Thaçi, tha të premten se problemet me Serbinë janë kryekëput politike dhe jo teknike.
Presidenti i Kosovës, Hashim Thaçi, bëri thirrje të premten që bisedimet me Serbinë të mos zbresin në nivel teknik, meqë marrëdhëniet ndërmjet dy vendeve janë politike. Pas një takimi me kryeministrin e Kosovës, Avdullah Hoti, ai tha se është me interes që të ndodhin bisedimet pasi që nëpërmjet këtij procesi vendi lëviz drejt integrimeve euro-atlantike, por duhet kujdes në trajtimin e marrëdhënieve me Serbinë si dy vende të pavarura. “”, tha presidenti Thaçi. Kryeministri Avdullah Hoti tha se qëllimi i procesit është marrëveshja përfundimtare për njohje të ndërsjellë dhe normalizim të marrëdhënieve. “”, tha kryeministri Hoti. Kryeministri Hoti është kritikuar nga partnerët e tij të koalicionit për mos informim të tyre lidhur me procesin e bisedimeve dhe emërimin e bashkërenduesit shtetëror për bisedime me Serbinë, Skender Hyseni. Kjo ka ngjallur pakënaqësi dhe ftohje të marrëdhënieve ndërmjet partnerëve të koalicionit. Kryeministri Hoti tha se do t’i mbajë të gjitha palët plotësisht të informuar dhe sipas tij, nuk do të ketë askush arsye që të ndërmarr ndonjë veprim për shkak të procesit të dialogut. “”, tha kryeministri Hoti. Më 16 korrik, kryeministri i Kosovës Avdullah Hoti dhe presidenti i Serbisë, Aleksandër Vuçiç zhvilluan takimin e parë pas 20 muajsh të ndërmjetësuar nga Bashkimi Evropian. Të dy udhëheqësit diskutuan për çështjen e personave të zhdukur gjatë luftës, zhvillimin ekonomik dhe me pajtimin që të vazhdojnë bisedimet në shtator. Bisedimet rifilluan pak ditë pasi që Prokuroria e Posaçme për Kosovën me seli në Hagë, publikoi njoftimin për ngritjen e akuzave ende të pakonfirmuara ndaj presidentit të Kosovës, Hashim Thaçi dhe kryetarit të Partisë Demokratike, Kadri Veseli, si të dyshuar për krime kundër njerëzimit dhe krime lufte. Publikimi i akuzave bëri që të dështojnë planet për një takim Kosovë-Serbi në Shtëpinë e Bardhë me 27 qershor, me ndërmjetësimin e ambasadorit Richard Grenell, i dërguar i posaçëm i presidentit Donald Trump për bisedimet e paqes Kosovë – Serbi. Presidenti i Kosovës Hashim Thaçi, i cili për herë të parë nuk është pjesë e procesit, tha sot se pa përfshirjen e Shteteve të Bashkuara vështirë që do ketë një marrëveshje për njohje të ndërsjellë. “”, tha presidenti Thaçi. Presidenti Thaçi tha se uniteti brenda partive politike dhe bashkërendimi i Shteteve të Bashkuar dhe bashkimit Evropian janë jetike për të çuar përpara procesin e bisedimeve. Delegacionet e Kosovës dhe Serbisë në nivel të ekspertëve, diskutuan dje në Bruksel në kuadër të bisedimeve të ndërmjetësuara nga Bashkimi Evropian. Takimi që u ndërmjetësua nga i dërguari i posaçëm i Bashkimit Evropian për bisedimet Kosovë – Serbi, Miroslav Lajçak, synoi përafrimin e qëndrimeve të të dyja palëve në lidhje me ndriçimin e fatit të personave të zhdukur gjatë luftës dhe zhvillimin ekonomik.